སྔོན་མ་ནས་གངས་གཟིག་ཟེར་བའི་སེམས་ཅན་དེས་འབྲོག་པ་ཚོའི་ནོར་ནག་རེ་ཟུང་གསོད་བཞིན་ཡོད་ཀྱང་།ལོ་ཤས་གོང་ནས་བོད་ནས་སྦྱང་ཀི་བསླེབས་ཏེ་དཀའ་ངལ་ཆེ་རུ་ཕྱིན་སོང་ཟེར།ན་ནིང་སེམས་ཅན་ཁྱད་མཚར་ཞིག་བསླེབས་ཏེ་འབྲོག་པ་ཚོར་འཇིགས་སྣང་ཆེན་པོ་བསླངས་འདུགསེམས་ཅན་དེས་དང་ཐོག་ནོར་ནག་རེ་གཉིས་བསད་ཡོད་པ་དང་།རིམ་གྱིས་ཕྱུག་རྫི་སྡོད་སའི་རྡོ་ཁང་ནང་འཛུལ་ཏེ་ཅ་དངོས་འཁྱེར་ཡོད་འདུགཁ་བའི་ནང་སེམས་ཅན་དེའི་རྐང་རྗེས་དཔར་ཡོད་པར།རྐང་པའི་དབྱིབས་གཅན་གཟན་ལྟར་སྡེར་མོ་ཡོད་ཀྱང་རྐང་མཐིལ་མི་དང་འདྲ་ཞིང་།རྐང་མཐིལ་གྱི་རིང་ཚད་མཐོ་གཉིས་མ་ཟིན་ཙམ་ཡོད་འདུགས་གནས་དེར་རྒྱལ་སྤྱིའི་ཁོར་ཡུག་སྲུང་སྐྱོབ་ཚོགས་པ་ཞེས་པ་ཞིག་ཡོད་པ་དེས་བརྙན་མིག་བཙུགས་ཏེ་ཞིབ་འཇུག་བྱས་སྐབས།གཟུགས་བོངས་དོམ་དང་འདྲ་ཞིང་གདོང་པ་སྤྲ་དང་འདྲ་བ།སྐེ་སྤུ་རིང་པོ་སེང་གེའི་གཡུ་རལ་ལྟར་གཟེང་པ།མདོག་ཁམ་ནགམཚམས་རེར་དུད་འགྲོ་ལྟར་རྐང་ལག་བཞིའི་སྟེང་འགྲོ་བ་དང་།མཚམས་རེར་མི་ལྟར་ཡར་ལངས་ནས་འགྲོ་བའི་སེམས་ཅན་ཞིག་བརྙན་ལེན་ཐུབ་ཡོད་འདུགདེ་ལ་ཞིབ་འཇུག་མང་པོ་བྱས་ཀྱང་ངོས་འཛིན་གསལ་བོ་མ་ཐུབ་ཀྱང་ཁ་ཤས་ཀྱིས་དོམ་ཁམ་ནག་ཅེས་པ་ཡིན་སྐོར་བརྗོད་ཡོད་འདུགས་གནས་མི་མང་ཁ་ཤས་ཀྱིས་མི་དྲེད་རེད་ཟེར་བ་དང་།ཡང་ཁ་ཤས་ཀྱིས་དྲེད་མོང་རེད་ཟེར་བ་སོགས་བཤད་ཚུལ་སྣ་ཚོགས་ཡོད་པ་མ་ཟད།མི་རེ་ཟུང་གིས་ཡུལ་ལྷ་གཞི་བདག་ཁྲོས་པའི་ཆོ་འཕྲུལ་རེད་ཟེར་ནས་ཞབས་རིམ་ཡང་མང་པོ་བསྒྲུབས་ཡོད་འདུག